Държавен вестник, бр. 3, 2026 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  3
„Логистични услуги“ притежават професионални знания и имат практически умения и 
компетентности за организиране и доставка на логистични услуги, свързани с познаване 
на различните видове стоки, в т.ч. условия за съхранение, (раз)опаковане, маркиране, 
товарене-разтоварване и транспорт на стоките, извършване на основни складови дейности 
и операции, складови зони – прием, съхранение, комплектуване и експедиране. Познават, 
работят със и изготвят стокови документи. Познават основите на логистиката, елементите 
на логистичната верига, ролята, мястото и предназначението на транспорта и складовете 
в логистиката, методите за превоз на товари, правила и норми за безопасност на складове. 
При изпълнение на служебните си задължения извършват приемане, съхранение и 
експедиране на складовите наличности. Контролират качеството и количеството на 
постъпващите в склада стоки и съответствието им с придружаващите документи. 
Поддържат документи за стоковата наличност, проверяват издадените стоки, оценяват 
нуждите и изготвят заявки за нови стокови наличности, получават, складират и издават 
стоки и багажи и водят съответната документация. Извършват измерване на получените, 
издадените, произведените или експедираните стоки и регистрирани багажи, и водят 
съответната документация. Съставят инвентарни списъци на стоките и регистрираните 
багажи, получени за складиране. Отпускат стоки и материали срещу оформени по 
съответния ред складови разписки. Сигнализират ръководството на предприятието при 
възникнали проблеми. Водят и съхраняват необходимата отчетна документация.  Участват 
при извършването на инвентаризация в склада. Водят инструктажите за безопасна работа 
на работниците в склада. 
При изпълнение на служебните си задължения работят с машини и оборудване за 
разтоварване, преместване, подреждане и товарене на стоки и багажи. Използват 
сканиращи устройства за проверка и регистриране на стоки и багажи и устройства за 
тяхното измерване. Работят със системи и софтуер за управление на склад, устройства и 
системи за документиране на стопански операции с парични средства, устройствата за 
мерене, етикетиране, маркиране, сканиране и разчитане на информация от етикети и 
маркировка на стоки при изпълнение на складовите операции, принтери за етикети, 
компютри и офис софтуер, устройства, платформи и софтуер за комуникация. Изготвят, 
попълват, съхраняват и отчитат складови разписки, инвентарни списъци, фактури и други 
документи. 
 При осъществяване на служебните си задължения спазват приложимата 
нормативна уредба, национални и международни стандарти, вътрешни политики и 
процедури, както и специфичните изисквания за различни индустрии в областта на 
здравословните и безопасните условия на труд, пожарната и аварийната безопасност, 
управлението на отпадъците, хигиената и температурата на средата, съхранението, 
опаковката, маркировката, етикетирането и транспортирането на стоките, качеството на 
прилаганите складови процеси, организацията и управлението на складовите процеси, 
документирането на стопански операции с парични средства и инвентаризацията на 
материали, стоки и товари. Носят материална и отчетна отговорност за изпълнение на 
служебните си задължения. 
Основният резултат от изпълнението на работните задачи на придобилите втора 
степен на професионална квалификация по професия „Логистични услуги“ е  
поддържането на ефективен и организиран склад, който гарантира точността и